**ЖНІВО**

Звіняць галасы над полем,

То песню дзяўчаты пяюць,

А песня – у гонар героеў,

Што бітву за збожжа вядуць.

У песні – пра шчасце і долю,

Любоў да радзімай зямлі,

Пра іх, хлебаробаў, што ў полі

Ад рання да позняй зары.

Пра іх працавітыя рукі,

Адказнасць да справы і плён.

Далёка разносяцца гукі –

На ўвесь наш глыбінны раён.

Калышуцца нівы ў згодзе,

Вагаюць свой колас тугі.

Глядзець любата ў гэтым годзе

На шчодрасць палёў збажыны.

І рокат камбайнаў няспынны,

Як лепшая музыка дня.

Жніво – час няпросты і слынны,

Яднае ўсіх мэта адна:

Каб песня заўсёды звінела,

Каб поўным быў засек зярнят,

Каб наша Радзіма квітнела,

Прыгожай і моцнай была.